6.pielikums

iepirkuma „ Cesvaines pašvaldības ielu un ceļu uzturēšana,

kopšana un sniega tīrīšana 2018.-2019. gada un 2019.-2020.gada ziemas sezonām”,

iepirkuma identifikācijas

Nr. CND2018/10, nolikumam

**IEPIRKUMA LĪGUMA PROJEKTS**

Cesvainē, 2018.gada \_\_\_\_\_\_\_\_\_\_\_

**Cesvaines novada dome**, reģistrācijas Nr.90000054727, juridiskā adrese Pils iela 1A, Cesvaine, Cesvaines novads, LV-4871 (turpmāk – Pasūtītājs), kuru saskaņā ar likuma “Par pašvaldībām” 62.pantu un Cesvaines novada domes 2009.gada 24.jūlija saistošajiem noteikumu Nr.3 „Cesvaines novada pašvaldības nolikums” 17.4. punktu pārstāv domes priekšsēdētājs Vilnis Špats, no vienas puses,

un

*…………….*turpmāk tekstā – Izpildītājs, no otras puses turpmāk tekstā kopā Līdzēji, bet katrs atsevišķi Līdzējs, pamatojoties uz Pasūtītāja rīkotā iepirkuma „………….”, iepirkuma identifikācijas Nr. ………, turpmāk tekstā – iepirkums, rezultātiem un Izpildītāja iesniegto piedāvājumu, noslēdz šāda satura līgumu, turpmāk tekstā – Līgums:

1. **Līguma priekšmets**
   1. Pasūtītājs uzdod un Izpildītājs apņemas veikt ………………………. Darbus (turpmāk tekstā- Darbi) atbilstoši Tehniskai specifikācijai (Līguma 1.pielikums), spēkā esošo normatīvo aktu prasībām un Izpildītāja iesniegtajam Piedāvājumam (Līguma 2.pielikums), šādās iepirkuma priekšmeta daļās:

1.1.1.………..

1.1.2…

1.2. Aptuvenais veicamo Darbu apjoms noteikts maršrutu/ielu/ielu paplašinājumu sarakstos (Līguma 3.pielikums). Precīzu veicamo darbu apjomu Pasūtītājs nosaka Līguma izpildes gaitā, ievērojot paredzētās Līguma summas apjomu, vienību cenas un Pasūtītāja iespējas.

* 1. Izpildītājs Darbu veikšanai izmanto savus materiālus, darba rīkus un darbaspēku.

1. **Līguma cena**
   1. Pasūtītājs samaksā Izpildītājam par Līguma 1.1.punktā noteikto Darbu izpildi šādā apmērā:
      1. iepirkuma priekšmeta *(1.-4;6)* daļa „…” *viena kilometra gājiena izmaksas* \_\_\_\_ EUR (\_\_\_\_\_\_\_\_ eiro un \_\_\_ centi), PVN 21% \_\_\_\_ EUR (\_\_\_\_\_\_\_ eiro un \_\_\_ centi), kopā – \_\_\_\_ EUR (\_\_\_\_\_\_\_ eiro un \_\_\_ centi)
      2. iepirkuma priekšmeta 5.daļa „…” vienas stundas ielu paplašinājumu tīrīšana\_\_\_\_ EUR (\_\_\_\_\_\_\_\_ eiro un \_\_\_ centi), PVN 21% \_\_\_\_ EUR (\_\_\_\_\_\_\_ eiro un \_\_\_ centi), kopā – \_\_\_\_ EUR (\_\_\_\_\_\_\_ eiro un \_\_\_ centi
      3. Iepirkuma priekšmeta 7.daļa- brauktuves kaisīšana ar pretslīdes materiāliem EUR (\_\_\_\_\_\_\_\_ eiro un \_\_\_ centi), PVN 21% \_\_\_\_ EUR (\_\_\_\_\_\_\_ eiro un \_\_\_ centi), kopā – \_\_\_\_ EUR (\_\_\_\_\_\_\_ eiro un \_\_\_ centi), par vienu gājiena kilometru.
   2. Pasūtītājs samaksā Izpildītājam par Darbu izpildi 15 (piecpadsmit) darba dienu laikā par faktiski kvalitatīvi paveikto Darbu, pēc Darbu nodošanas pieņemšanas akta abpusējas parakstīšanas un rēķina saņemšanas.
   3. Izpildītājs apliecina, ka līguma summā iekļautās vienību cenas netiks paaugstinātas visā Līguma izpildes laikā.
   4. Gadījumā, ja Līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm, tad nodokļu apmērs tiek pārrēķināts un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.
2. **Darbu izpildes noteikumi**
   1. Darbi ir jāveic saskaņā ar Līguma noteikumiem, Ministru kabineta 2010.gada 9.marta noteikumiem Nr.224 „Noteikumi par valsts un pašvaldību autoceļu ikdienas uzturēšanas prasībām un to izpildes kontroli”, jāievēro VAS “Latvijas Valsts ceļi” 28.10.2016. apstiprinātās „Ceļu specifikācijas 2017” izvirzītās prasības un citi spēkā esošie normatīvie akti, un Pasūtītāja iepirkuma nolikumā noteiktās prasības un norādījumi.
   2. Izpildītājam Darbi jāuzsāk veikt nekavējoties, bet ne vēlāk kā 2 (divu) stundu laikā pēc mutiska, vai pa tālruni saņemta Cesvaines novada domes atbildīgās/pilnvarotās personas uzaicinājuma saņemšanas, un konkrētu autoceļu/ielu sarakstu sniega tīrīšanai precizēšanas un jāpabeidz ne vēlāk kā8 (astoņu) stundu laikā pagasta teritorijā esošajos pašvaldības ceļos un ne vēlāk kā 4 (četru) stundu laikā Cesvaines pilsētas teritorijā atrodošajos pašvaldības ceļos/ielās.
      1. Par atbildīgo personu Līguma izpildes kontrolei, mutisku rīkojumu un uzaicinājumu sniegšanai Izpildītājam, un Darbu nodošanas pieņemšanas aktu parakstīšanai, Pasūtītājs pilnvaro domes ceļu speciālistu.
      2. Pretslīdes materiāla izmantošanu Darbu izpildes laikā, Pasūtītājs nosaka katram autoceļam/ielai atsevišķi, 3.2. punktā minētā uzaicinājuma laikā, ņemot vērā klimatiskos laika apstākļus.
   3. Darbu izpilde tiek noformēta ar Darbu nodošanas - pieņemšanas aktu, kuram tiek pievienoti visi dokumenti, kā arī visa tā dokumentācija, ko Darbu izpildei nosaka spēkā esošie normatīvie akti un Pasūtītājs.
   4. Darbu nodošanas pieņemšanas aktu Izpildītājs iesniedz vienu reizi mēnesī par iepriekšējo mēnesi.
   5. Pasūtītājs 5 (piecu) darba dienu laikā pēc Darbu nodošanas pieņemšanas akta saņemšanas, to paraksta vai sniedz pamatotu rakstisku atteikumu.
3. **Pasūtītāja pienākumi un tiesības**
   1. Pasūtītāja pienākumi:
      1. izsniegt Izpildītājam autoceļu maršrutu shēmu;
      2. nozīmēt savu pārstāvi Darbu izpildes, to kvalitātes un atbilstības Līgumam uzraudzīšanai;
      3. pirms Darbu izpildes informēt Izpildītāju par precizētu konkrētu ceļu sarakstu sniega tīrīšanai;
      4. pieņemt Izpildītāja veiktos Darbus saskaņā ar Līguma noteikumiem;
      5. veikt Izpildītājam samaksu par kvalitatīvi veiktajiem Darbiem saskaņā ar Līguma noteikumiem.
   2. Pasūtītājam ir tiesības:
      1. Pārbaudīt izpildītāja darbu kvalitāti un apjomu, un izdarīt atzīmes ikdienas ceļu uzturēšanas žurnālā;
      2. dot saistošus norādījumus Izpildītājam par Darbu izpildes kvalitāti un kvantitāti;
      3. vienpusēji apturēt Darbus gadījumā, ja Izpildītājs pārkāpj normatīvo aktu prasības, Līguma noteikumus, Pasūtītāja norādījumus, kā arī citos gadījumos, ko Pasūtītājs uzskata par būtiskiem;
      4. vienpusēji atkāpties no Līguma, ja Pasūtītājs konstatē, ka Izpildītājs veic Darbus neatbilstoši Līguma noteikumiem. Šajā gadījumā Pasūtītājs neatlīdzina Izpildītājam tādejādi radušos zaudējumus.
      5. par saviem līdzekļiem uzstādīt autoceļa/ielas tīrīšanas transportam Globālo pozicionēšanas sistēmu (GPS) attālinātai transporta izmantošanas kontrolei un veikto darbu apjoma kontrolei.
   3. Gadījumā, ja Izpildītājs neievēro Līguma 3.2.punkta noteikumu, Pasūtītājam ir tiesības slēgt līgumu ar trešo personu par konkrēta darba veikšanu.
4. **Izpildītāja pienākumi un tiesības**
   1. Izpildītāja pienākumi:
      1. veikt Darbus ar savu tehniku un darba spēku;
      2. veikt visas darbības, kādas saskaņā ar normatīvajiem aktiem ir nepieciešamas, lai kvalitatīvi un pilnībā veiktu Darbus Līgumā noteiktajā apjomā;
      3. veikt Darbus Līgumā noteiktajos termiņos;
      4. segt visus ar Darbu veikšanu saistītos izdevumus līdz Darbu pilnīgai pabeigšanai;
      5. nodrošināt, ka par autoceļu/ielu attīrīšanu atbildīgais Izpildītāja pārstāvis ir sazvanāms 24 (divdesmit četras) stundas diennaktī;
      6. nekavējoties informēt Pasūtītāju par visiem apstākļiem, kas var kavēt saistību izpildi, var būt bīstami cilvēku veselībai, dzīvībai vai apkārtējai videi, un veikt visus nepieciešamos pasākumus, lai tos novērstu;
      7. iesniegt Pasūtītājam veikto darbu uzskaites dokumentāciju un Darbu nodošanas – pieņemšanas aktu .
      8. pamatojoties uz Līdzēju parakstīto darbu nodošanas – pieņemšanas aktu, katru mēnesi iesniegt Pasūtītājam rēķinu veikto Darbu samaksai;
      9. segt visus izdevumus (t.sk. zaudējumus), kas Pasūtītājam radušies, Izpildītājam neievērojot Līguma noteikumus.
   2. Izpildītājam ir tiesības saņemt samaksu Līgumā noteiktajā kārtībā.
   3. Izpildītājs Darbu izpildes laikā uzņemas cilvēku traumu un darbu, materiālu vai iekārtu un cita īpašuma bojāšanas vai iznīcināšanas risku, izņemot, ja tas rodas Pasūtītāja vainas dēļ.
   4. Izpildītājam Darbu izpildē jāievēro Latvijas Republikā spēkā esošie normatīvie akti, kas reglamentē Līgumā noteikto Darbu veikšanu, tajā skaitā darba aizsardzības, ugunsdrošības, elektrodrošības, sanitārās un apkārtējās vides aizsardzības prasības
   5. Izpildītāja darbība un/vai bezdarbība bez būtiska iemesla nedrīkst radīt pārvietošanās grūtības ceļu satiksmes dalībniekiem (vieglais, pasažieru un kravu autotransports) Darbu veikšanas laikā.
   6. Gadījumā, ja Pasūtītājs izmanto Līguma 4.3.punktā noteikto tiesību, tad samaksu par trešās personas veikto darbu sedz Izpildītājs no saviem līdzekļiem.
   7. Izpildītājs nav tiesīgs jebkādā veidā ietekmēt GPS darbību kas var radīt datu plūsmas pārtraukumu/kavējumu. Par jebkādu GPS bojājumu Izpildītājam nekavējoties jāinformē Pasūtītājs.
   8. Izpildītājam nav tiesības bez saskaņošanas ar Pasūtītāju un rakstiskas piekrišanas saņemšanas, nodot darba vai atsevišķas Darba daļas izpildi trešajai personai.
5. **Pušu atbildība**
   1. Līdzēji ir atbildīgi par Līgumā norādīto saistību nepildīšanu vai nepienācīgu pildīšanu.
   2. Līdzēji ir savstarpēji atbildīgi par otram Līdzējam nodarītajiem zaudējumiem, tajā skaitā par savu darbinieku vai pilnvaroto personu darbības vai bezdarbības rezultātā otram Līdzējam nodarītajiem zaudējumiem.
   3. Vainīgais Līdzējs atlīdzina otram Līdzējam vai trešajām personām, savas darbības vai bezdarbības rezultātā radītos zaudējumus, tai skaitā, tiesāšanās izdevumus, kuri radušies neizpildot vai nepienācīgi izpildot šajā Līgumā noteiktās saistības.
   4. Ja Izpildītājs nepilda vai nepienācīgi pilda Līguma 3.2.punktā un 5.1.punkta 5.1.5.apakšpunktā noteiktās saistības, kā arī nav kvalitatīvi izpildīts Darbs un citos gadījumos, ko Pasūtītājs uzskata par būtiskiem līguma pārkāpumiem, Izpildītājs maksā Pasūtītājam līgumsodu EUR 100,00 par katru konstatēto gadījumu 5 (piecu) darba dienu laikā pēc attiecīga rēķina saņemšanas
   5. Pasūtītājs ir tiesīgs Līgumsodu ieturēt no Izpildītājam izmaksājamām summām, to iepriekš paziņojot Izpildītājam.
   6. Līgumsoda samaksa neatbrīvo Līdzējus no saistību izpildes un zaudējumu atlīdzināšanas pienākuma.
   7. Gadījumā, ja Līgums tiek lauzts, jo Izpildītājs nav izpildījis un/vai nepienācīgi izpildījis ar Līgumu uzņemtās saistības, Izpildītājs maksā Pasūtītājam līgumsodu EUR 1000.00 apmērā 5 (piecu) darba dienu laikā pēc attiecīga rēķina saņemšanas
   8. Par šajā Līgumā noteikto maksājumu kavējumu, tiek aprēķināts līgumsods 0,1% (nulle, komats, viena procenta) apmērā no nokavētā maksājuma summas.
   9. Gadījumā, ja Līdzējiem ir savstarpēji finansiāli prasījumi, Līdzējiem vienojoties, saistību izpildi var veikt ar ieskaitu.
6. **Nepārvaramas varas apstākļi**
   1. Līdzēji nav atbildīgi par daļēju vai pilnīgu Līguma saistību neizpildi, ko izraisa nepārvaramas varas apstākļi, kuri nevarēja tikt paredzēti un iestājušies no Līdzējiem neatkarīgu iemeslu dēļ. Pie nepārvaramas varas apstākļiem pieskaitāmi ugunsgrēki, zemestrīces, kara darbība, valsts varas un pārvaldes institūciju lēmumi, kuru rezultātā Līguma izpilde nav iespējama.
   2. Līdzējs, kurš nevar izpildīt savas Līgumā noteiktās saistības nepārvaramas varas apstākļu dēļ, nekavējoties, bet ne vēlāk kā 2 (divu) dienu laikā informē par to otru Līdzēju.
   3. Līguma 7.1.punktā minēto nepārvaramas varas apstākļu iestāšanās gadījumā Līdzēji vienojas par turpmāko saistību izpildi, termiņiem u.tml.
7. **STRĪDU RISINĀŠANAS KĀRTĪBA**
   1. Visas domstarpības un strīdi, kas izceļas starp pusēm saistībā ar šī līguma spēkā esamību, tā saistību izpildi, atzīšanu par spēkā neesošu, pirmstermiņa izbeigšanu tiek risināti savstarpēju pārrunu ceļā, ja nepieciešams, papildinot vai grozot līguma tekstu.
   2. Ja Līdzēji nespēj strīdus atrisināt savstarpēju pārrunu rezultātā viena kalendārā mēneša laikā no jebkuras Līdzēja pirmā paziņojuma par strīda esamību, Līdzēji to risina saskaņā ar spēkā esošajiem Latvijas Republikas normatīvajiem aktiem Latvijas Republikas tiesā pēc attiecīgās lietas piekritības.
8. **LĪGUMA DARBĪBAS TERMIŅŠ UN GROZĪJUMU VEIKŠANAS** 
   1. Līguma stājas spēkā ar tā abpusējas parakstīšanas dienu un tiek noslēgts **līdz 2020.gada 30.aprīlim***.*
   2. Līgums ir spēkā līdz brīdim, kad Līdzēji ir izpildījuši visas savas saistības, vai līdz brīdim, kad Līdzēji ir panākuši vienošanos par Līguma izpildes pārtraukšanu, vai arī līdz brīdim, kad kāds no Līdzējiem saskaņā ar Līgumu to izbeidz vienpusēji.
   3. Līdzēji, savstarpēji vienojoties, ir tiesīgi izdarīt grozījumus Līgumā, ievērojot Publisko iepirkumu likuma 61.pantu.
   4. Līguma papildinājumi un grozījumi ir spēkā tikai tad, ja tie noformēti rakstiski un abu Līdzēju parakstīti.
   5. Ja kāds no Līguma noteikumiem zaudē spēku saskaņā ar Pušu vienošanos vai normatīvajiem aktiem, tad pārējie Līguma nosacījumi paliek spēkā.
   6. Līgums var tikt lauzts pirms termiņa, Pusēm par to rakstiski vienojoties, vai pēc viena Līdzēja uzteikuma, rakstiski brīdinot par to otru Līdzēju , vismaz 5 (piecas) darba dienas iepriekš.
   7. Līguma laušanas gadījumā, Līdzēji veic savstarpējos norēķinus.

# CITI NOSACĪJUMI

* 1. Visi no šī Līguma izrietošie paziņojumi, lūgumi, pieprasījumi, pretenzijas un cita informācija ir noformējama rakstveidā un nosūtāma otram Līdzējam pa pastu uz šajā Līguma norādīto adresi vai nododama pret parakstu. Lai veicinātu ātrāku saziņu, Līdzējs, ir tiesīgas šajā Līguma punktā minētos dokumentus nosūtīt pa elektronisko pastu.
  2. Līdzēji apliecina, ka Līguma 10.1.punkta kārtībā pa pastu nosūtītā vēstule uzskatāma par pienācīgā kārtā saņemtu 8 (astotajā) dienā pēc tās nodošanas pastā, bet pret parakstu nodotais sūtījums uzskatāms par saņemtu tajā pašā dienā.
  3. Līdzēji uzņemas pienākumu sniegt rakstveida atbildi 5 (piecu) darba dienu laikā uz jebkuru otra Līdzēja rakstveida pieprasījumu, kas saistīts ar Līguma saistību izpildi, ja vien Līgumā un tā pielikumos (Līguma sastāvdaļās) nav noteikts cits termiņš.
  4. Gadījumā, ja Līgumā un tā pielikumos (Līguma sastāvdaļās) un citos Līguma noteikumos un pielikumos, nav atrodams neviens termiņš, tad parakstot šo Līgumu, Līdzēji piekrīt un apliecina, ka ievēros 3 (trīs) darba dienu termiņu no jebkāda notikuma iestāšanās brīža, kas uzliek kādam Līdzējam pienākumu.
  5. Ja kāds no Līguma punktiem un apakšpunktiem neparedzētu apstākļu dēļ tiek atzīts par spēkā neesošu vai normatīvajiem aktiem neatbilstošs, tas neietekmē citu Līgumā pielīgto saistību izpildi, kuras netiek skartas sakarā ar šīm izmaiņām.
  6. Tās Līguma attiecības, kuras nav atrunātas šī Līguma tekstā, tiek regulētas saskaņā ar Latvijas Republikas normatīvajiem aktiem.
  7. Piecu darba dienu laikā pēc Līguma parakstīšanas, Līdzēji viens otram iesniedz savu kontaktpersonu/pārstāvju/pilnvaroto personu datus (vārds, uzvārds, tālrunis, e-pasts).
  8. Par Līguma izpildei būtisko rekvizītu maiņu, kā arī par izmaiņām amatpersonu ar paraksta tiesībām sastāvā Līdzēji informē viens otru 3 (trīs) darba dienu laikā. Ja kāds no Līdzējiem neinformē otru Līdzēju par savu rekvizītu maiņu šajā Līgumā noteiktajā termiņā, tas uzņemas atbildību par visiem zaudējumiem, kas šajā sakarā varētu rasties otram Līdzējam
  9. Šī Līguma noteikumi ir saistoši Pusēm un pilnā apmērā pāriet uz Pušu tiesību un saistību pārņēmējiem un pilnvarniekiem/ pilnvarotājiem/likumiskajiem tiesību un saistību pārņēmējiem.
  10. Šis Līgums sastādīts 2 (divos), identiskos eksemplāros, uz .. (….) lapas pusēm, latviešu valodā, ar vienādu juridisku spēku, Pusēm ir saprotams tā saturs un sekas, viens eksemplārs izsniegts Pasūtītājam un viens eksemplārs Izpildītājam

**Līdzēju rekvizīti un paraksti**